ΓΡΑΠΤΗ ΕΡΩΤΗΣΗ P-3611/00

υποβολή: Enrico Ferri (PPE-DE) προς την Επιτροπή

(15 Νοεμβρίου 2000)

Θέμα: Εφαρμογή του άρθρου 9 της οδηγίας ΕΟΚ/79/409 στο πλαίσιο της απόφασης αριθ. 184 της 27.09.2000 της Περιφέρειας Τοσκάνης

Με την παρούσα ερώτηση ζητείται από την Επιτροπή να διευκρινίσει εάν με την απόφαση του αριθ. 184 του Περιφερειακού Συμβουλίου Τοσκάνης της 27ης Σεπτεμβρίου 2000, εφαρμόζεται σωστά το άρθρο 9 της οδηγίας ΕΟΚ/79/409(1) όσον αφορά τις εξαιρέσεις στις αρχές διατήρησης των αγρίων πτηνών.

Η περιφερειακή αυτή απόφαση θεμελιούται νομικά, πέραν της προαναφερθείσας οδηγίας και με τον νόμο αριθ. 157 της 11.02.92 το πρωθυπουργικό διάταγμα της 21.03.97, το νομοθετικό διάταγμα της 04.06.97 και με τον περιφερειακό νόμο Τοσκάνης αριθ. 70 της 11.08.97. Βάσει του κανονιστικού αυτού πλαισίου η Περιφέρεια Τοσκάνης, μπροστά σε σοβαρές, αποδεδειγμένες και τεκμηριωμένες βλάβες που προκλήθηκαν στις καλλιέργειες και τις σοδειές, θεώρησε σκόπιμη την εφαρμογή του άρθρου 9 της οδηγίας ΕΟΚ, επιτρέποντας εντός συγκεκριμένων ορίων, το κυνήγι ειδών σπουργίτης και σπιτοσπουργίτης που κανονικά εντάσσονται στα προστατευόμενα είδη.

(1) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(12 Δεκεμβρίου 2000)

Η οδηγία 79/409/ΕΟΚ του Συμβουλίου της 2 Σεπτεμβρίου 1979 περί της διατηρήσεως των αγρίων πτηνών θεσπίζει ένα σύστημα προστασίας των αγρίων πτηνών. Απαγορεύεται, εν γένει, η σύλληψη ειδών αγρίων πτηνών. Ωστόσο, το σύστημα προστασίας των αγρίων πτηνών που καθορίζεται στην οδηγία επιτρέπει κάποιες παρεκκλίσεις. Στο άρθρο 9 της οδηγίας απαριθμούνται οι απαιτήσεις και οι όροιπό τους οποίους επιτρέπονται παρεκκλίσεις από τις διατάξεις της οδηγίας.

1. Εφόσον δενπάρχουν άλλες ικανοποιητικές λύσεις, τα κράτη μέλη μπορούν να μην εφαρμόσουν τις διατάξεις των άρθρων 5, 6, 7 και 8 για τους εξής λόγους: α) για λόγουςγείας και δημόσιας ασφάλειας, για λόγους αεροπορικής ασφάλειας, για να προληφθούν σοβαρές ζημιές στις καλλιέργειες, στα οικιακά ζώα,

στα δάση, στην αλιεία και στα ύδατα, για την προστασία της χλωρίδας και πανίδας" β) για ερευνητικούς και διδακτικούς σκοπούς, για σκοπούς εμπλουτισμού πληθυσμών και επανεισαγωγής, καθώς και για εκτροφή σχετική με αυτές τις ενέργειες" γ) για να επιτραπεί, με αυστηρά ελεγχόμενους όρους και τρόπο επιλεκτικό, η σύλληψη, η κράτηση και η ορθολογική εκμετάλλευση ορισμένων πτηνών σε μικρές ποσότητες.

2. Οι εξαιρέσεις πρέπει να μνημονεύουν: τα είδη που αποτελούν αντικείμενο εξαιρέσεων, τα επιτρεπόμενα μέσα, εγκαταστάσεις ή μεθόδους συλλήψεως ή θανατώσεως, τις συνθήκες κινδύνου και τις χρονικές και τοπικές περιστάσεις στις οποίες οι εξαιρέσεις μπορούν να εφαρμοσθούν, την αρχή η οποία είναι αρμόδια να δηλώσει ότι πληρούνται οι απαραίτητες προϋποθέσεις και να αποφασίσει ποια μέσα, εγκαταστάσεις ή μέθοδοι μπορούν να χρησιμοποιηθούν, σε ποια όρια και από ποια πρόσωπα, τους ελέγχους που θα πραγματοποιηθούν.

Προκειμένου να εκτιμηθεί η συμμόρφωση προς την οδηγία 79/409/ΕΟΚ των νομικών πράξεων παρέκκλισης, που θεσπίζονται από τις αρχές, χρειάζεται να ελεγχθεί κατά πόσον οι εν λόγω παρεκκλίσεις πληρούν τις προαναφερόμενες απαιτήσεις και όρους. Βάσει των πληροφοριών που παρέχει το Αξιότιμο Μέλος, η Επιτροπή δεν έχει στη διάθεσή της επαρκείς λεπτομέρειες, ώστε να είναι σε θέση να ερευνήσει κατά πόσον η deliberazione της Regione Toscana της 27ης Σεπτεμβρίου 2000, η οποία ενέκρινε παρέκκλιση που αφορά τα είδη αγρίων πτηνών Passer Italiae και Passer Montanus, είναι σύμφωνη με την οδηγία 79/409/ΕΟΚ και, επομένως, δεν είναι σε θέση να απαντήσει στο ερώτημα προς το παρόν. Παρακαλεί το Αξιότιμο Μέλος να αναφέρει περισσότερες λεπτομέρειες.

Ωστόσο, η Επιτροπή γνωρίζει ότι αυτοί οι όροι εν γένει δεν τηρούνται πλήρως από την ιταλική νομοθεσία. Το καθεστώς παρεκκλίσεων που καθορίζεται στην ιταλική νομοθεσία δεν είναι σύμφωνο με τις διατάξεις του άρθρου 9 της οδηγίας. Η Επιτροπή θεωρεί ότι η Ιταλία δεν εξασφάλισε την τήρηση όλων των όρων του καθεστώτος σε ορισμένες καταστάσεις όπου γίνεται επίκληση παρεκκλίσεων. Ως εκ τούτου, η Επιτροπή παρέπεμψε το θέμα στο Ευρωπαϊκό Δικαστήριο, ενώπιον του οποίου εκκρεμεί ηπόθεση.